**Dragi učenci iz 8. G,**

po vaših odzivih ugotavljam, da ste v redu in da vam je delo steklo. Vesela sem, da ste zdravi in da se počutite dobro. Življenje v karanteni nas in naš način življenja močno spreminja. Kar naenkrat vsakodnevno druženje s sošolci in prijatelji ni več tako samoumevno. Da preverimo, kako smo, imam za vas izziv.

Da ga bomo uspešno opravili, moramo v razredni kanal v eAsistentu prilepiti kakšno sličico ali napisati misel, spodbudo, idejo, mnenje … Tako bomo ostali v stiku, eden drugemu polepšali dan, se morda nasmejali in predvsem popestrili našo oddelčno uro. V kanal se morate javiti vsi.

Na spodnji povezavi vas čaka še **anonimna anketa** o delu in življenju v izolaciji. Pomembno je, da anketo rešujete natančno in iskreno, saj bom le tako dobila realno povratno informacijo.

<https://www.1ka.si/a/271899>

Želim vam lep in uspešen delovni teden in vas v upanju, da se res vsi javite v kanal, lepo pozdravljam.

Sabina Jeraj